
Darllen stori i blant â rhesymeg ac adfyfyriad

Tasg 1:
Yn ystod fy mhrofiad PAP fe wnes i ddarllen llyfr o’r enw ‘Un Tedi Mas o’r Gwely’ a ysgrifennwyd gan Julia Donaldson ac Anna Currey.  Credaf fod y llyfr yma yn addas ar gyfer dosbarth derbyn gan fy mod i yn targedu'r oedrannau 4-5. Roedd yna lawer o gyfleoedd yn y llyfr i ddatblygu sgiliau'r plant. Fy nharged personol yr wythnos yna roedd i ‘ddechrau trefnu a rheoli'r man addysgu ffisegol, yr offer, y deunyddiau, y testunau a’r adnoddau eraill yn ddiogel ac yn briodol’ sydd yn dod o safon SAC 3.3. (Llywodraeth Cymru, 2015) Os bydden i wedi gwneud gweithgareddau gyda’r plant i ddilyn y llyfr yma byddaf wedi sicrhau bod y darpariaethau cyfoethogi yn ddiogel i’r plant a hefyd yn briodol.

Bwriad y wers roedd i gyflwyno geirfa newydd i’r plant a hefyd patrymau brawddegau Cymraeg. Nod y wers roedd i’r plant i ddysgu geirfa newydd ynglŷn ar lyfr a hefyd dod yn ymwybodol o’r cyfeiriad cywir o ddarllen llyfr o’r chwith i’r dde. Y meini prawf llwyddiant roedd i’r plant i wrando yn ofalus fel eu bod nhw yn cofio'r eirfa newydd ar batrymau brawddeg yn y stori. O ran rhifedd roedd y plant yn datblygu'r sgil ‘cymharu â rhoi rhifau yn eu trefn hyd at 10 o leiaf.’ (Llywodraeth Cymru, 2015) Roedd Cwricwlwm Cymreig yn ystod y wers gan roedd y plant yn ‘ddefnyddio’r iaith Gymraeg gan roi cyfle i bawb i’w dysgu a’i defnyddio.’ (Awdurdod Cymwysterau, Cwricwlwm ac Asesu Cymru, 2003, t.5) Wnaeth y plant datblygu'r sgil llythrennedd ‘dilyn testunau sy’n cael eu darllen iddynt gan ymateb yn briodol,’ yn ystod y wers yma.’ (Llywodraeth Cymru, 2015)


Tasg 2:
https://youtu.be/wjt60KtOru8



Tasg 3:
Trwy edrych yn ôl ar y wers rydw i yn teimlo’n hapus gyda sut roedd y wers wedi mynd. Yn ogystal â hyn roedd y profiad yma wedi datblygu fy hyder gan fy mod i wedi darllen y llyfr i’r dosbarth cyfan. Dyma roedd y tro cyntaf i mi i ddarllen llyfr i ddosbarth cyfan felly roeddwn i yn teimlo braidd yn nerfus ar y dechrau.  Roedd y plant yn gyffrous i glywed y stori a hefyd i glywed beth roedd y stori amdano. Fe wnes i ddewis y llyfr yma oherwydd mae ganddo lawer o botensial i ddatblygu sgiliau llythrennedd a rhifedd y plant. Doeddwn i ddim eisiau dewis llyfr ac roedd yn hawdd ar gyfer y targed oedran oherwydd bydd y plant ddim yn dysgu geirfa newydd trwy wneud hyn. Dyma’r rheswm wnes i ddewis llyfr ac roedd yn cynnwys rhai geiriau a fydd y plant yn cwestiynu eu hystyr a rhai geiriau a fydd yn agor drws i’w drafod.

Roedd nifer o agweddau o’r wers yma wedi mynd yn dda, un o’r agweddau cadarnhaol o’r profiad yw bod y plant wedi datblygu eu sgiliau rhifedd trwy ymarfer trefn rhifau o 0 i 10, trwy ailadrodd y rhifau a oedd yn cael eu dweud yn y llyfr. Yn ychwanegol a hyn roeddwn yn trafod geirfa newydd efallai mai’r plant heb glywed amdano o’r blaen, er enghraifft y gair “Chwim.” Roedd y gair yma wedi codi trafodaeth ac roedd y plant wedi ymateb a dyfalu beth mae’r gair yna efallai yn eu golygu. Hefyd, roedd y plant yn datblygu eu sgiliau gwrando wrth wrando ar y stori yn cael eu darllen iddynt a dod yn gyfarwydd gyda’r patrymau brawddegau roedd yn cael ei ddefnyddio yn y stori. Dywed ‘Department of Education and Early Childhood Education’ bod “Reading to pre-schoolers has been found to be related to language growth, emergent literacy and reading achievement.” (Department of Education and Early Childhood Education, dyddiad anhysbys)

Tra roedd y plant yn ymateb i’r cwestiynau roeddwn i yn gofyn, roeddwn i yn eu gwobrwyo trwy ddweud “Da iawn.” Creda Skinner ein bod yn gallu dysgu ymddygiad drwy wobrwyo (Skinner, 1938 t. 79)  Mae hyn yn rhoi hyder i’r plant a hefyd yn gwneud iddyn nhw i deimlo bod ganddyn nhw'r hawl i ymateb o fewn y dosbarth a hefyd ateb cwestiynau sydd yn cael ei ofyn iddynt.  Trwy wobrwyo'r plant wrth iddyn nhw ateb cwestiynau yn gywir, teimlaf fel bod hyn wedi cael effaith ar yr unigolion gan eu bod nhw wedi ateb tro ar ôl tro yn ystod y wers. Mae hyn yn dangos bod y plant yn hoff o gael eu gwobrwyo a hefyd yn hapus i rannu eu syniadau ac atebion gyda gweddill y dosbarth. Tra roeddwn i wedi gofyn cwestiynau i’r plant, roeddwn i eisiau dewis cwestiynau roedd yn addas a hefyd rhoi tamaid o her iddyn nhw. Ar y cyfan rydw i yn hapus gyda’r cwestiynau wnes i ofyn. Dywed Estyn ar gyfer arfer dda o lythrennedd mae’n bwysig sicrhau bod plant yn cael cyfleoedd i “datblygu medrau siarad a gwrando, darllen ac ysgrifennu gyda’i gilydd.” (Estyn, 2014)

[bookmark: cysill]Roedd un agwedd o’r profiad efallai ddim mor llwyddiannus. Gan roedd y plant heb glywed na darllen y stori yma o’r blaen, roedden nhw yn awyddus iawn a hefyd cyffrous i edrych ar y lluniau ac roedd yn y llyfr.  Gan mae thema'r dosbarth yna am y tymor roedd ‘Y Trên Mawr Glas,’ roedd y plant yn ymwybodol o’r holl amrywiaeth o anifeiliaid sydd i gael yn y llyfr yna ac roedd y llyfr yma wnes i ddewis darllen iddyn nhw hefyd yn cynnwys lluniau o amrywiaeth o wahanol anifeiliaid. Ar adegau roeddwn i wedi dweud wrth y dosbarth i fod yn dawel gan roedd lefel sŵn y dosbarth yn cynyddu, mae hyn yn ffordd effeithiol i ddelio gyda’r sefyllfa gan fod rhoi disgyblaeth i blant yn helpu nhw i drefnu eu hunain a hefyd caffael gyda rheolau sydd i ymwneud gydag ymddygiad. (NCBI, 2004)

Er fy mod i wedi gofyn cwestiynau, roedd nifer o fy nghwestiynau yn gaeedig ac mae’n bwysig iawn cynnwys amrywiaeth o wahanol gwestiynau rhai caeedig a hefyd rhai agored. Trwy ofyn mwy o gwestiynau agored bydd hyn wedi gwneud iddyn nhw i feddwl mwy a hefyd helpu iddyn nhw efallai i ddefnyddio rhai o’r eirfa newydd maen nhw wedi eu dysgu o’r llyfr yn ystod y trafodaethau dosbarth. Dywed Garry Hall bod cwestiynu yn helpu plant i ddatblygu eu sgiliau meddwl. (Garry Hall, 2007-2019)

Roedd y plant yn gyffrous iawn i weld y lluniau yn y stori gan eu bod yn cyd-fynd gyda’r thema maen nhw’n gwneud ar hyn o bryd. Mae’r plant yn ymwybodol o nifer o’r anifeiliaid roedd yn y llyfr gan eu bod yn debyg i’w thema ar gyfer y tymor. Hefyd, trwy ddewis llyfr sydd yn cysylltu gyda thema nhw mae hyn yn rhoi ysbrydoliaeth iddyn nhw i ateb cwestiynau gan eu bod nhw wedi gweld yr anifeiliaid yna o’r blaen ac yn gyfarwydd gyda’i enwau.

Ar gyfer dysgu effeithiol yn y dyfodol byddaf yn sicrhau bod y plant i gyd yn teimlo fel eu bod yn rhan o’r trafodaethau, mae’n bwysig iawn bod pob plentyn yn cael eu dweud yn ystod trafodaethau dosbarth. Roeddwn i wedi cynnwys cwestiynu yn ystod y wers gan eu bod yn bwysig bod y plant yn ddeall yr hyn sydd wedi cael eu darllen iddyn nhw. Credaf trwy ofyn cwestiynau iddyn nhw roedd hyn yn ffordd i dangos dealltwriaeth y disgyblion o’r llyfr. Fe wnes i ofyn cwestiynau i’r plant ynglŷn ar lyfr a hefyd cwestiynu nhw i weld os maen nhw yn gwybod ystyr rhai geiriau anghyfarwydd, roedd hyn yn rhoi'r cyfle iddyn nhw i ddatblygu eu sgiliau meddwl ac i ddifalu beth roedd y geiriau anghyfarwydd yna efallai yn eu meddwl. Wrth edrych ar Dacsonomeg Bloom roedd y plant yn mynd trwy'r proses o ddealltwriaeth tra roeddwn i yn gofyn cwestiynau iddyn nhw. Gan roedd y plant yn disgrifio, labeli, cysylltu, enwi, galw i gof, diffinio ac adnabod. (Garry Hall, 2007-2019)

Byddaf hefyd yn ystyried defnyddio adnoddau, er enghraifft tedi, llygoden, broga a hefyd amlinelliadau o rifau 0 i 10 ac ati. Pan fyddaf yn dod i dudalen sydd yn cynnwys un o’r adnoddau yma, byddaf yn gallu dangos yr adnodd yna i’r plant a gadael i’r plant i gyffwrdd ar offer. Bydd hyn yn ffordd i’r plant i gofio'r nifer o wahanol rannau a chymeriadau sydd yn y llyfr mewn ffordd weledol. Yn ôl ‘Manner of Speaking,’ mae propiau yn gallu bod yn “effective metaphors.” (Manner of Speaking, dyddiad anhysbys) Ar gyfer dysgu effeithiol byddaf yn sicrhau bod tôn fy llais yn addas a hefyd yn ddigon uchel fel bod pob plentyn yn y dosbarth yn eu clywed. Byddaf hefyd yn sicrhau fy mod  yn amrywio tôn fy llais, trwy wneud hyn mae’n ffordd effeithiol o roi pwyslais ar rhai geiriau yn y llyfr.

https://learning.gov.wales/resources/browse-all/nlnf/framework?component=numeracy&year=6938338_2&selectedYear=col_6&lang=cy

